Diari Oficial de la Generalitat Valenciana


Sumari del DOGV 3003, del 30-05-1997 (1997/7114)

ORDRE de 14 de març de 1997, de la Conselleria de Cultura, Educació i Ciència, per la qual s'autoritza l'obertura i el funcionament d'un centre docent privat de nova creació denominat ADISA, a Alfafar (València).
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3003

Data del DOGV
:   30-05-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/7114


Data del document
:   14-03-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 14 de març de 1997, de la Conselleria de Cultura, Educació i Ciència, per la qual s'autoritza l'obertura i el funcionament d'un centre docent privat de nova creació denominat ADISA, a Alfafar (València).
  
L'expedient ha sigut incoat a instància del representant de l'Asociación de Ayuda al Disminuido Psíquico de Alfafar (AADISA), en què sol·licita l'obertura i el funcionament d'un centre docent privat d'Educació Especial, situat al carrer en projecte, s/n, d'Alfafar (València).
  
El projecte de les obres presentat pel promotor per a l'autorització d'aquest va ser aprovat per Resolució de 25 de setembre de 1995, de la Direcció General de Centres Docents.
  
Aquest centre és continuador del Centro de Educación Especial Cruz Roja d'Alfafar, i la seua titularitat corresponia a la Mancomunitat Intermunicipal de l'Horta Sud. Aquest estava sent finançat per la Generalitat Valenciana mitjançant el Conveni de 24 de novembre de 1989, prorrogat en successives addendes, l'última de les quals finalitzà la seua vigència el 31 de desembre de 1996.
  
La Mancomunitat Intermunicipal de l'Horta Sud ha cedit, amb efectes de l'1 de gener de 1997, els drets de titularitat administrativa i econòmica del Centro de Educación Especial Cruz Roja al nou centre que s'autoritza, el règim de financiació del qual ha de transformar-se en concert educatiu, ja que el nou titular no és de naturalesa pública.
  
D'una altra banda, la iniciació dels tràmits per a l'autorització del nou centre docent va ser promoguda per una entitat pública, fet que impedia la signatura del conveni establit per la Llei Orgànica Reguladora del Dret a l'Educació per a l'accés al règim de concerts com a centre de nova creació. No obstant això, cal deixar patent la voluntat de l'administració de mantenir amb fons públics l'esmentat centre, ja que durant aquest curs escolar, en la part referida a l'any 1996, el centre ha sigut finançat en aquestes condicions.
  
  
Atés que la Direcció Territorial de València, vistos els informes favorables emesos per l'Unitat Tècnica de Construccions i la Inspecció Educativa, ha considerat procedent accedir a allò sol·licitat.
  
  
Vists la Llei Orgànica 8/1985, de 3 de juliol (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 332/1992, de 3 d'abril (BOE de 9 d 'abril), sobre autoritzacions de centres docents privats per a impartir ensenyaments de règim general no universitaris; i l'Ordre de 26 de març de 1981, del Ministeri d'Educació i Ciència (BOE de 8 d'abril), per la qual s'aproven el programes de necessitats per a la redacció del projectes de construcció i adaptació de centres d'Educació Especial.
  
Fent ús de les atribucions que em confereix l'article 35 de la Llei 5/1983, de 30 de desembre de Govern Valencià,
  
  
ORDENE
  
  
Primer
  
Autoritzar l'obertura i el funcionament del següent centre docent privat d'Educació Especial, amb les característiques i capacitat que s'especifiquen:
  
  
Denominació específica: ADISA.
  
Titular: Asociación de Ayuda al Disminuido Psíquico de Alfafar (AADISA).
  
Domicili: carrer en projecte, s/n.
  
Localitat: Alfafar.
  
Província: València.
  
Codi: 49857035.
  
Ensenyaments i capacitat: 5 unitats d'Educació Especial amb un màxim de 37 llocs escolars.
  
Aquesta autorització esdevindrà efectiva des de l'inici del curs 96/97.
  
  
Segon
  
Aprovar la incorporació al règim de concerts educatius del centre anteriorment esmentat en el nivell d'Educació Especial (plurideficients) amb 5 unitats.
  
La incorporació al règim de concerts haurà de formalitzar-se en el corresponent document administratiu, d'acord amb el model aprovat per l'Ordre de la Conselleria de Cultura, Educació i Ciència, de 4 de juny de 1993, i la seua vigència s'estendrà des de l'1 de gener de 1997 fins a la finalització del curs acadèmic 1996/97.
  
  
  
DISPOSICIÓ ADDICIONAL
  
  
Aquesta ordre donarà lloc a la corresponent inscripció en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa, podrà interposar-s'hi recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació a la persona interessada. Abans de la interposició del recurs, caldrà comunicar-ho prèviament a la consellera de Cultura, Educació i Ciència, tal i com ho disposa l'article 110.3 de la Llei 30/1992.
  
  
València, 14 de març de 1997
  
  
El conseller de Cultura, Educació i Ciència,
  
FRANCISCO E. CAMPS ORTIZ